----

----

I Informācija

Komisija

----

Euro maiņas kurss (1)

2005. gada 14. desembris

(2005/C 320/01)

1 euro= 

----

(1)

Datu avots: atsauces maiņas kursu publicējusi ECB.

----

----

Reģistrācijas pieprasījuma publicēšana Regulas (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību 6. panta 2. punkta nozīmē

(2005/C 320/02)

Šī publikācija dod tiesības iesniegt iebildumus minētās regulas 7. un 12.d panta nozīmē. Visi iebildumi, kas attiecas uz šo pieprasījumu, ir jāiesniedz ar dalībvalsts kompetentās iestādes, VTO dalībvalsts vai saskaņā ar 12. panta 3. punktu atzītas trešās valsts starpniecību sešu mēnešu laikā no publicēšanas dienas. Publikācijas pamatojumam jo īpaši izmanto 4.6. punktu, ar ko atzīst, ka pieprasījums ir pamatots Regulas (EEK) Nr. 2081/92 nozīmē.

KOPSAVILKUMS

PADOMES REGULA (EEK) NR. 2081/92

“GATA-HURDES”

EK Nr.: ES/00121/28.03.2000

ACVN (X) AĢIN ( )

Šai kopsavilkuma veidlapai ir informatīvs raksturs. Lai iegūtu pilnīgu informāciju, interesenti, un jo īpaši šeit minēto ACVN produktu ražotāji, tiek aicināti iepazīties ar specifikācijām pilnā redakcijā, kas ir pieejamas vai nu konkrētajā valstī, vai kompetentajos Eiropas Komisijas dienestos (1).

1.   Dalībvalsts kompetentā iestāde:

2.   Pieteikuma iesniedzēju grupa

Kooperatīvo un individuālo olīveļļas spiestuvju apvienība:

3.   Produkta veids

Neapstrādāta augstākā labuma olīveļļa. Klase 1.5 — Taukvielas.

4.   Specifikācijās sniegtais apraksts

(4. panta 2 .punkta prasību kopsavilkums)

4.1.   Nosaukums: “Gata-Hurdes”

4.2.   Produkta apraksts: Neapstrādāta augstākā labuma olīveļļa, kas iegūta no olīvkoka (Olea europaea) Manzanilla Cacereña šķirnes augļiem un atbilst specifikācijās noteiktajām prasībām.

Tās sevišķās organoleptiskās īpašības ir olīveļļas lieliskais augļu aromāts, neliels vai neesošs rūgtums un nedaudz pikanta garša. Tādēļ tā ir maiga, ar augļu piegaršu.

Krāsa ir zeltaini dzeltena, kad olīvas ir nogatavojušās. Tajā var pamanīt zaļganas nokrāsas, ja eļļa ir iegūta no olīvām, kas ievāktas pirms nogatavošanās perioda vai tā sākumā.

Olīveļļas fizikālās un ķīmiskās īpašības raksturo tās biezums un īpaši taukskābju parametri: olīveļļu īpaši izceļ augsta nepiesātināto un piesātināto taukskābju attiecība, savukārt oleīnskābes un linolēnskābes attiecību raksturo oleīnskābes līmenis virs 75 %. To izceļ arī augstā noturība pret sasmakšanu.

4.3.   Ģeogrāfiskais apgabals: Kaseresas (Cáceres) provinces kalnainās ziemeļu teritorijas Estremaduras autonomajā apgabalā Spānijas rietumos. Sierra de Gata, Hurdes, Gabriel y Galán, Valle del Ambroz, Jerte un La Vera dabas apgabali. Ģeogrāfiskais apgabals aptver 84 municipalitātes ar kopējo platību 449 430 ha, kurā olīvu birzis aizņem 30 329 ha.

4.4.   Izcelsmes apliecinājums: Regulatīvā padome nosaka izcelsmes un kvalitātes nodrošināšanas sistēmu, ko īsteno speciāli izveidota sertifikācijas iestāde, kas pārrauga olīvu birzis, olīvu nosūtīšanu uz olīveļļas spiestuvi, eļļas ražošanu, uzglabāšanu, iepildīšanu un tirdzniecību, izmantojot olīvu biržu, olīveļļas spiestuvju un rūpnīcu reģistrus, kā arī veicot inspekcijas, ņemot un analizējot paraugus un īstenojot tālākus pasākumus galaprodukta izsekojamības nodrošināšanai. Regulatīvā padome ir pilnvarota izsniegt sertifikātus tiem produktiem, kas atbilst specifikācijās noteiktajām prasībām. Produkts, kuram ir piešķirts šis sertifikāts, tirdzniecībā ir atpazīstams pēc marķējuma ar īpašu etiķeti.

4.5.   Iegūšanas metode: Tipisku jeb tradicionālu plantāciju visā ģeogrāfiskajā apgabalā raksturo augsts vai ļoti augsts olīvkoku blīvums — to skaits vienā hektārā parasti pārsniedz 250, kas ir atšķirīga iezīme, salīdzinot ar pārējām olīvkoku zonām.

Tāpat stāvāku nogāžu zonās tradicionāli ir audzēt olīvas terasveidā, kas apgrūtina darba mehanizāciju.

Klasiska pavairošanas metode ir koksnainu spraudeņu izmantošana no augšējās olīvkoka daļas, kuri tiek iegūti, atzarojot jaunos koka zarus. Mūsdienās ir parādījušās pirmās plantācijas, kurās kopā ar tradicionālo sistēmu kā pavairošanas materiālu izmanto daļēji koksnainus spraudeņus, kas iesakņoti, apsmidzinot laukus ar ūdeni.

Aizsargātā nosaukuma ģeogrāfiskā apgabala olīvkoku audžu apstrādi raksturo lēna izmantoto tehnoloģiju attīstība.

Vēl viena raksturīga apgabala iezīme ir plaša ekoloģisko apstrādes veidu izmantošana.

Modernizētās plantācijas tiek apstrādātas ar traktoru un kultivatoru no vienas līdz trim reizēm gadā — parasti pavasarī un vasaras sākumā.

Zemes mēslošana tiek veikta ar kompleksiem mēslojumiem uz augsnes virskārtas.

Kas attiecas uz atzarošanu, zemiem olīvkokiem, kas pielāgoti galda olīvu novākšanai ar rokām, tā tiek veikta ļoti dažādos veidos.

Olīvas tiek ievāktas tieši no koka tajā sezonā, ko nosaka aizsargātā cilmes vietas nosaukuma speciālisti.

Novāktajai produkcijai ir jānāk no tām plantācijām, kas ierakstītas Regulatīvās padomes olīvu biržu reģistrā.

Obligāta prasība paredz, ka olīvas, kas ir novāktas tieši no koka, ir jānošķir no tām, kas salasītas no zemes.

Transportēšana ir jāveic konteineros, ievērojot piemērotus olīvu tīrības un rūpīgas pārvadāšanas nosacījumus. Olīvas ir jānogādā olīveļļas spiestuvē ne vēlāk kā 12 stundas pēc to novākšanas.

Olīveļļas spiestuves pagalmā izkraušanas laikā ir jāpārbauda augļu kvalitāte, īpašu uzmanību pievēršot to tīrībai, kā arī novērtējot, vai tās nav saspaidītas un vai nav konstatējamas slimības un kaitēkļi.

Nav pieļaujams, ka apstrādes laikā tīrīšanas iekārtās olīvās nonāk jebkāda veida netīrumi.

Produktu partijām ir jābūt pilnībā identificētām.

Visa šī procesa laikā ir jāuzrauga, lai tiktu saglabāta produkta kvalitāte saskaņā ar katru no vairākām zināmajām kvalitātes sistēmām.

Iegūtā eļļa tiek uzglabāta obligāti identificējamās tvertnēs, kam jāatbilst sanitārām un tīrības prasībām, kas noteiktas specifikācijās.

Aizsargātu cilmes vietas nosaukumu var piešķirt tikai tām Aizsargātā cilmes vietas nosaukuma “Gata-Hurdes” olīveļļas iepildīšana ir jāveic attiecīgajā ģeogrāfiskajā apgabalā, jo tāds ir pieteikuma iesniedzēju grupas nosacījums. Tas ir nepieciešams, lai saglabātu produkta kvalitāti un garantētu visa sertifikācijas procesa izsekojamību un kontroli līdz pat tā beigām.

Minētais sertifikācijas process beidzas, kad uz sertificētā produkta iepakojuma aizmugures tiek uzlīmēta numurēta etiķete, kas garantē tā kvalitāti un izcelsmi. Minēto etiķeti izsniedz Regulatīvā padome, kuras kompetences jomu nosaka tās reglaments šādā veidā:

ņemot vērā teritoriālo iedalījumu pēc produkcijas apgabala,

ņemot vērā produktus pēc to aizsargātās cilmes vietas nosaukuma jebkurā to ražošanas, uzglabāšanas, iepildīšanas, transportēšanas un tirdzniecības fāzē,

ņemot vērā juridiskās personas, kas ierakstītas dažādos reģistros.

Tāpēc eļļas iepildīšana ir jāveic tajā ģeogrāfiskajā apgabalā, kas norādīts šo specifikāciju C punktā, lai no kontroles iestādes puses nodrošinātu produkta izsekojamību un garantētu tā kontroli, kā arī lai tiktu saglabāta aizsargātā produkta kvalitāte visa šī procesa laikā.

Olīveļļas iepildīšana ir jāveic noteiktajā ģeogrāfiskajā apgabalā, lai saglabātu tās kvalitāti, jo, tā kā runa ir par kalnainu teritoriju ar apgrūtinātu piekļūšanu, transportēšana nefasētā veidā eļļu varētu pakļaut nepiemērotiem vides apstākļiem, ko vēl pasliktinātu ilgais transportēšanas laiks. Tas, bez šaubām, ietekmētu olīveļļas organoleptiskās īpašības, un tādējādi izmainītos aizsargātā cilmes vietas nosaukuma definētie produkta parametri.

iepildītajām eļļām, kuras ir sertificējusi Regulatīvā padome un kuras iepildītas iepakojumos, ko tā ir apstiprinājusi un kas identificēti ar etiķetēm un numurētām etiķetēm, kas atbilst šīs iestādes noteiktajām prasībām.

4.6.   Saikne ar apkārtējo vidi: Attiecīgā cilmes vietas nosaukuma ģeogrāfiskā apgabala reljefs ir tipiski kalnains, un to veido Centrālās kalnu grēdas dienvidu nogāze, kuras augstums svārstās no 400 līdz 2 000 metriem. Olīvu birzis izvietotas no zemākajām nogāzes vietām līdz pat aptuveni 800 m augstām zonām.

Augsnes veidotas uz silicītieža, kas galvenokārt sastāv no granīta klintīm, ko lielās teritorijās ieskauj slāneklis un smilšakmens.

Pēc J. Papadakis teiktā, apgabala klimatu raksturo siltas ziemas (Avena Cálido tips), izņemot ziemeļaustrumus, kur Gredos zonas ietekmē ziemas ir vēsas (Avena Fresco tips). Vasaras ir ļoti karstas (Maíz klimata tips). Vidējais gada nokrišņu daudzums svārstās starp 600 un 1 300 mm, kas ir klasificējams kā pāreja no Vidusjūras mitrā klimata tipa uz Vidusjūras sauso klimata tipu.

Gandrīz viss aizsargātā cilmes vietas nosaukuma ģeogrāfiskais apgabals atrodas Taho (Tajo) upes baseinā. Galveno upju tīklu veido šādas upes: Tietar, Jerte, Eljas un Alagón.

Izpētes darbos, kas veikti zonas rietumu daļā — Valverde del Fresno, Eljas, San Martín de Trevejo un Villamiel municipālajos apgabalos — atrasti vairāki akmens priekšmeti, kas saistīti ar olīvu spiešanas procesu un datējami ar Romas impērijas laikiem.

Sierra de Gata zona un tās olīveļļas jau kopš 20. gadsimta sākuma ir bijušas viszināmākās ārpus Spānijas, iespējams, iegūto starptautisko prēmiju dēļ. Tajā saražoja 650 000 kg olīveļļas gadā, neskaitot olīvu izspaidu eļļu un ziepju ražošanu.

Hurdes zonā olīvkoki vienmēr ir bijuši un arī pašlaik ir galvenais kultūraugs, un tai ir līdzīga olīvkoku audzēšanas vēsture kā Gata zonai.

Pārējās zonās, kas veido aizsargātā cilmes vietas nosaukuma apgabalu, olīvkoku audzēšana ir bijusi galvenā lauksaimniecības nozare līdz modernizētās augļkopības ieviešanai un apūdeņojamo platību paplašināšanai.

Kā zināms, visi vienas šķirnes olīvkoki iegūti no viena atsevišķa koka, kas, visticamāk, ir radīts, uzpotējot citu šķirni uz savvaļas olīvkoka. Tikai vienas šķirnes atrašanās aizsargātā cilmes vietas nosaukuma ģeogrāfiskajā apgabalā ir neapstrīdams pierādījums apgabala kultūras veselumam attiecībā uz olīvkoku audzēšanu.

Spriežot pēc daudzus simtus gadu veciem šīs šķirnes olīvkokiem, tā bijusi pazīstama vēlākais jau pirms XVI gadsimta. Manzanilla Cacereña šķirne tiek uzskatīta par vienu no 24 galvenajām Spānijas olīvkoku šķirnēm, ko nosaka tās produkcijas pārsvars Kaseresas (Cáceres) provinces ziemeļu daļā, kas veido 47 % no valstī kopumā izaudzētajām minētās šķirnes olīvām.

Tā nav pārāk izturīga šķirne, taču tā viegli iesakņojas un ļoti labi pielāgojas mazauglīgās augsnēs un vēsās zonās. Šīs šķirnes olīvkoku ziedēšanas laiks ir agrs, tie ir spējīgi pašapputeksnēties, kā arī tiem ir procentuāli zems augļaizmetņu nobiršanas rādītājs. Olīvkoku augļi nobriest agri un neregulāri, kā arī tie neturas stingri pie koka, un tas atvieglo to mehanizētu novākšanu.

Tāpat būtiski atzīmēt to dubulto piemērotību — gan lietošanai pārtikā, gan izmantošanai olīveļļas ieguvē — kā arī ātru ražas došanu un paaugstinātu un pastāvīgu produktivitāti normālos audzēšanas apstākļos. Eļļas saturs ir zems — aptuveni 15 % no mitrās vielas.

4.7.   Kontroles iestāde: 

Saskaņā ar Padomes Regulas Nr. 2081/92 10. pantu Regulatīvās padomes darbību nosaka 1989. gada 26. jūnija standarts EN 45011, kas attiecas uz pārtikas produktu sertifikācijas iestādēm.

4.8.   Marķējums: Sertifikāciju, ka neapstrādāta augstākā labuma olīveļļa atbilst Regulatīvās padomes noteiktajām prasībām, apliecina ar īpašas etiķetes palīdzību, kas redzama uz produktu saturošā iepakojuma. Šai etiķetei ir jābūt drukātai Spānijas Valsts naudas un marku fabrikā (Fábrica Nacional de Moneda y Timbre) ar secīgu numerāciju, lai novērstu dublikātu un viltojumu iespējamību. Uz preču zīmes etiķetēm obligāti jābūt rakstītam aizsargātajam cilmes vietas nosaukumam.

4.9.   Valsts prasības: Uz aizsargāto cilmes vietas nosaukumu “Gata-Hurdes” attiecas šādi valsts tiesību akti.

1970. gada 2. decembra likums Nr. 25/1970 par vīnogulājiem, vīniem un alkoholiskajiem dzērieniem (Estatuto de la Viña, del Vino y de los Alcoholes) un tā noteikumi, kas apstiprināti ar 1972. gada 23. marta karaļa dekrētu Nr. 835/1972.

1988. gada 8. jūlija karaļa dekrēts Nr. 728/1988, ar ko noteikti normatīvie akti, kuriem jāpielāgo vispārējie un konkrētie cilmes vietu nosaukumi produktiem, kas nav vīni.

1999. gada 22. oktobra karaļa dekrēts Nr. 1643/1999, ar ko noteikta procedūra attiecībā uz iesniegumiem reģistrācijai Kopienas aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā.

----

(1)  Eiropas Komisija, Lauksaimniecības ģenerāldirektorāts, Lauksaimniecības produktu kvalitātes nodaļa, B-1049, Brisele.

----

----

Iebildumu necelšana pret paziņoto koncentrāciju

(Lieta Nr. COMP/M.3969 — Société Générale/Ford Lease-Business Partner)

(2005/C 320/03)

(Dokuments attiecas uz EEZ)

Komisija 2005. gada 22. novembrī nolēma necelt iebildumus pret augstāk paziņoto koncentrāciju un paziņo, ka tā ir saderīga ar kopējo tirgu. Šis lēmums ir balstīts uz Padomes Regulas (EK) Nr. 139/2004 6. panta 1. punkta b) apakšpunktu. Lēmuma pilns teksts ir pieejams vienīgi angļu un tiks publicēts pēc tam, kad tiks noskaidrots, vai tas ietver jelkādus komercnoslēpumus. Tas būs pieejams:

----

----

Iebildumu necelšana pret paziņoto koncentrāciju

(Lieta Nr. COMP/M.3943 — Saint-Gobain/BPB)

(2005/C 320/04)

(Dokuments attiecas uz EEZ)

Komisija 2005. gada 5. novembrī nolēma necelt iebildumus pret augstāk paziņoto koncentrāciju un paziņo, ka tā ir saderīga ar kopējo tirgu. Šis lēmums ir balstīts uz Padomes Regulas (EK) Nr. 139/2004 6. panta 1. punkta b) apakšpunktu. Lēmuma pilns teksts ir pieejams vienīgi angļu un tiks publicēts pēc tam, kad tiks noskaidrots, vai tas ietver jelkādus komercnoslēpumus. Tas būs pieejams:

----

----

Paziņojums par dažu antidempinga pasākumu termiņa beigšanos

(2005/C 320/05)

Pēc tam, kad ticis publicēts paziņojums par gaidāmo termiņa beigšanos (1), pēc kura netika saņemts neviens pārskatīšanas pieprasījums, Komisija paziņo, ka drīz beigsies turpmāk minēto antidempinga pasākumu termiņš.

Šo paziņojumu publicē saskaņā ar 11. panta 2. punktu Padomes 1995. gada 22. decembra Regulā (EK) Nr. 384/96 (2) par aizsardzību pret importu par dempinga cenām no valstīm, kas nav Eiropas Kopienas dalībvalstis.

----

(1)OV C 130, 27.5.2005., 8. lpp.

(2)OV L 56, 6.3.1996., 1. lpp. Regulā jaunākie grozījumi izdarīti ar Padomes Regulu (EK) Nr. 461/2004 (OV L 77, 13.3.2004., 12. lpp.).

----

----

Informācija, ko paziņojušas dalībvalstis par valsts atbalstu, kas piešķirts saskaņā ar Komisijas 2001. gada 12. janvāra Regulu (EK) Nr. 70/2001 par EK Līguma 87. un 88. panta piemērošanu, sniedzot valsts atbalstu maziem un vidējiem uzņēmumiem

(2005/C 320/06)

(Dokuments attiecas uz EEZ)

----

----

Iepriekšējs paziņojums par koncentrāciju

(Lieta Nr. COMP/M.4052 — BAM/AM)

Lieta, kas pretendē uz vienkāršotu procedūru

(2005/C 320/07)

(Dokuments attiecas uz EEZ)

----

(1)OV L 24, 29.1.2004., 1. lpp.

(2)OV C 56, 5.3.2005., 32. lpp.

----

III Paziņojumi

Komisija

----

UZAICINĀJUMS PIEDĀVĀJUMA IESNIEGŠANAI — DG EAC No 47/05

Labas prakses apmaiņa par jauniešu darbu starp Eiropas un Āfrikas, Karību un Klusā okeāna reģiona (ACP), Āzijas un Latīņamerikas valstīm

Programma Youth

Aktivitāte 5.1.2. Partnervalstu atbalsta pasākumi.

(2005/C 320/08)

1.   Mērķi un apraksts

Šis uzaicinājums piedāvājuma iesniegšanai ir orientēts uz atbalsta projektiem, kuri veicina pieredzes un labas prakses apmaiņu jaunatnes sfērā starp Eiropas Savienību, ES kandidātvalstīm, EFTA/EEA valstīm un Āfrikas, Karību, Klusā okeāna reģiona (ACP), Āzijas un Latīņamerikas valstīm.

Šo projektu pamatmērķi būs veicināt jaunatnes politikas un jaunatnes darba attīstību, brīvprātīgā sektora attīstību, kā arī spēju veidošanu un vadības attīstību iesaistīto valstu jaunatnes organizācijās un struktūrās.

Projektu īpašajiem mērķiem jāpievēršas Āfrikas, Karību, Klusā okeāna reģiona (ACP) valstu, Āzijas, Latīņamerikas valstu partneru vajadzībām un tiem jābūt:

Projekti var fokusēties uz plaša spektra tēmām, kas ir svarīgas projektā iesaistītajiem partneriem, ieskaitot kultūras dažādību un toleranci, jaunatnes līdzdalību, kā arī neformālās apmācības un jaunievedumu popularizēšanu, veicināšanu un atzīšanu jaunatnes darbā.

2.   Pretendentu atbilstība

Pretendentiem jābūt bezpeļņas organizācijām, kas ir juridiski dibinātas kādā no sekojošajām valstīm:

Projektiem jāiesaista organizācijas vai citas juridiskas institūcijas no vismaz četrām valstīm (ieskaitot pretendenta valsti). To skaitā jābūt vismaz divām YOUTH programmas valstīm, no kurām vismaz viena ir ES dalībvalsts un vismaz divas partnervalstis no ACP reģiona, Āzijas vai Latīņamerikas.

3.   Budžets un projekta darbības laiks

Kopējais provizoriskais, projektu līdzfinansējumam asignētais, budžets sasniedz vienu miljonu Eiro. Komisijas finansiālais ieguldījums nedrīkst pārsniegt 80 % no kopējām projekta izmaksām. Maksimālā dotācija uz vienu projektu nedrīkst pārsniegt 100 000 Eiro.

Projektiem jāsākas laikā starp 2006. gada 1. novembri un 2006. gada 31. decembri. Tiem jāturpinās 6 līdz 12 mēnešus, ietverot vienu galveno aktivitāti, ieskaitot sagatavošanos un noslēgšanu, vai arī vairākas aktivitātes vai pasākumus.

4.   Termiņi

Pieteikumi jānosūta Komisijai ne vēlāk kā līdz 2006. gada 30. jūnijam (pēc pasta zīmoga). Tiks izskatīti tikai līdz šim datumam iesūtītie pieteikumi.

5.   Papildus informācija

Pilns Uzaicinājuma piedāvājuma iesniegšanai teksts un pieteikuma forma ir pieejama sekojošā interneta adresē:

http://europa.eu.int/comm/youth/call/index_en.html.

Pieteikumiem jāatbilst pilnajā tekstā izklāstītajām prasībām un jābūt iesniegtiem dotajā formā.

----

----

PROGRAMMA DAPHNE II (2004. -2008.)

lai novērstu un apkarotu vardarbību pret bērniem, jauniešiem un sievietēm un aizsargātu cietušos un riska grupas

Uzaicinājums iesniegt priekšlikumus par īpašiem, līdzfinansētiem projektiem 2006. gadā

(2005/C 320/09)

Pašlaik ir izsludināts uzaicinājums iesniegt priekšlikumus attiecībā uz programmu Daphne II. Prioritātes, uzaicinājuma pilns teksts, pieteikuma veidlapas un pamatnostādnes atrodami Daphne tīmekļa vietnē:

http://europa.eu.int/comm/justice_home/funding/daphne/funding_daphne_en.htm

Lai apziņotu un atbalstītu pieteikuma iesniedzējus, 2004. gada novembrī tika izveidots palīdzības dienests. Ar to var sazināties pa e-pastu: daphne@transtec.be

Aizpildītu pieteikuma veidlapu un visus tās pielikumus (4 eksemplārus papīra formā + vienu eksemplāru elektroniskā formā uz disketes vai CD-ROM) sūtīt uz Komisiju līdz 10.2.2005. uz sekojošu adresi:

Uz aploksnes jāatzīmē “PIETEIKUMS SASKAŅĀ AR PROGRAMMU DAPHNE II”.

----

----

Grozījums paziņojumā par konkursu attiecībā uz kompensācijas piešķiršanu par parasto kviešu izvešanu uz dažām trešajām valstīm

(2005/C 320/10)

(“Eiropas Savienības Oficiālais Vēstnesis” C 166, 2005. gada 7. jūlijā)

I sadaļā “Temats” 54. lpp. 2. punktu aizstāj ar šādu tekstu:

“Kopējais daudzums, par ko var piešķirt maksimālo eksporta kompensāciju atbilstīgi 4. panta 1. punktam Komisijas Regulā (EK) Nr. 1501/95 (1), ir aptuveni 5 000 000 tonnu.”

----

(1)OV L 147, 30.6.1995., 7. lpp.

----